צו איגודי ערים (אזור כרמיאל) (ביוב)

{{ח:התחלה}}
{{ח:כותרת|צו איגודי ערים (אזור כרמיאל) (ביוב), התשנ״ז–1997}}

{{ח:פתיח-התחלה}}
{{ח:תיבה|ק״ת תשנ״ז, 1104|צו איגודי ערים (אזור כרמיאל) (ביוב)|https://olaw.org.il/takanot/takanot-5848.pdf}}; {{ח:תיבה|תשנ״ט, 574|תיקון|https://olaw.org.il/takanot/takanot-5964.pdf}}; {{ח:תיבה|תשס״ח, 1185|תיקון|https://olaw.org.il/takanot/takanot-6699.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק איגודי ערים#סעיף 2|סעיף 2}} {{ח:חיצוני|חוק איגודי ערים|לחוק איגודי ערים, התשט״ו–1955}} (להלן – החוק), אני מצווה לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: פרשנות}}

{{ח:פנימי|פרק 2|פרק שני: ייסוד האיגוד}}

{{ח:פנימי|פרק 3|פרק שלישי: המועצה}}

{{ח:פנימי|פרק 4|פרק רביעי: יושב ראש המועצה וסגניו}}

{{ח:פנימי|פרק 5|פרק חמישי: ועדות ועובדים}}

{{ח:פנימי|פרק 6|פרק שישי: חוזים והצבעות}}

{{ח:פנימי|פרק 7|פרק שביעי: כספים}}

{{ח:פנימי|פרק 8|פרק שמיני: הוראות שונות}}

{{ח:פנימי|תוספת|תוספת}}

{{ח:קטע2|פרק 1|פרק ראשון: פרשנות}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”האיגוד“ – איגוד ערים המוקם לפי צו זה;
{{ח:ת|סוג=הגדרה}} ”המועצה“ – מועצת האיגוד;
{{ח:ת|סוג=הגדרה}} ”רשות מקומית“ – רשות מקומית ששמה נקוב {{ח:פנימי|תוספת|בתוספת}};
{{ח:ת|סוג=הגדרה}} ”השר“ – שר הפנים;
{{ח:ת|סוג=הגדרה}} ”צו הוראות אחידות“ – {{ח:חיצוני|צו איגוד ערים (הוראות אחידות)|צו איגוד ערים (הוראות אחידות), התשל״ז–1977}}.

{{ח:קטע2|פרק 2|פרק שני: ייסוד האיגוד}}

{{ח:סעיף|2|הקמת האיגוד}}
{{ח:ת}} מוקם בזה איגוד שייקרא ”איגוד ערים לעניני ביוב (אזור כרמיאל)“.

{{ח:סעיף|3|תחום האיגוד}}
{{ח:ת}} תחום האיגוד הוא שטח שיפוטן של כל הרשויות המקומיות.

{{ח:סעיף|4|תפקידי האיגוד}}
{{ח:תת|(א)}} אלה הם תפקידי האיגוד:
{{ח:תתת|(1)}} להקים מכון משותף לטיפול בשפכים (להלן – המכון) ומיתקנים אחרים הקשורים בכך, וכן מיתקנים זמניים לקליטת שפכים לפי הצורך;
{{ח:תתת|(2)}} להניח ולרכוש ביבים ראשיים, קווי סניקה וכיוצא באלה;
{{ח:תתת|(3)}} להקים ולרכוש תחנות שאיבה ראשיות לשפכים;
{{ח:תתת|(4)}} להניח קו מאסף ראשי לשפכים;
{{ח:תתת|(5)}} להניח קו להולכת קולחין מהמכון למאגרים;
{{ח:תתת|(6)}} להתחבר לקו סילוק עודפי קולחין לים;
{{ח:תתת|(7)}} לנהל, להפעיל ולהחזיק את המיתקנים הנקובים בפסקאות (1) עד (6);
{{ח:תתת|(8)}} לנצל, בין בעצמו ובין על ידי אחרים, את הקולחין וכן את מוצרי הלוואי מתהליך הטיפול במכון;
{{ח:תתת|(9)}} לרכוש, להניח, להקים, לחבר, לשנות ולהפעיל כל קו ביוב וכל מיתקן ואמצעי הדרושים לצורך טיהור שפכים וסילוקם;
{{ח:תתת|(10)}} לעשות כל פעולה הדרושה למניעת מטרדים ומפגעים סביבתיים הקשורים בהפעלת מערכת הביוב.
{{ח:תת|(ב)}} האיגוד רשאי לסרב לקבל למיתקניו שפכים, שיש בהם כדי להפריע לזרימת מים חופשית בצינורות הביוב או העלולים לסכן את מיתקני הביוב או את יכולת ניצולם של הקולחין לצרכים שיחליט עליהם האיגוד, או את תפעול המכון.

{{ח:סעיף|5|רשויות שאינן חברות|תיקון: תשס״ח}}
{{ח:ת}} האיגוד רשאי לקבל למיתקניו שפכים מרשויות שאינן חברות באיגוד או מכל תאגיד אחר בתנאים שייקבעו בהסכמים שייחתמו עמם.

{{ח:סעיף|6|סמכויות האיגוד}}
{{ח:ת}} לשם ביצוע תפקידיו יהיו לאיגוד, בכפוף {{ח:חיצוני|חוק איגודי ערים#סעיף 9|לסעיף 9 בחוק}}, כל הסמכויות הנתונות לרשות מקומית לפי כל דין, ולעניין זה בכל מקום בחיקוק שמדובר בו ב”עיריה“, ”מועצה מקומית“ או ”רשות מקומית“, יראו כאילו מדובר ב”איגוד“, ובכל מקום בחיקוק שמדובר בו ב”ראש עיריה“ ”ראש מועצה מקומית“ או ”ראש רשות מקומית“, יראו כאילו מדובר ביושב ראש המועצה, והוא כשאין הוראה אחרת בצו זה.

{{ח:סעיף|7|הקניית רכוש והטלת חובות בקשר להקמת האיגוד}}
{{ח:תת|(א)}} האיגוד רשאי לרכוש מיתקני ביוב ומפעלי ביוב הקיימים בתוך תחומיו והשייכים לרשויות המקומיות, וכן לרכוש ציוד, תכניות, ונכסים אחרים במקרקעין או במיטלטלין (להלן – נכסים).
{{ח:תת|(ב)}} כל החובות המגיעים מרשות מקומית בעד כל נכס שהוזמן, נרכש, או נבנה לפני קום האיגוד ושעבר לידיו, יוסבו על שם האיגוד, והאיגוד ישלמם בזמן פרעונם.
{{ח:תת|(ג)}} התמורה בעד הנכסים תיזקף לזכותה של כל רשות מקומית שממנה נרכשו הנכסים על חשבון תשלומים המגיעים ממנה לאיגוד לפי חוקי העזר של האיגוד.
{{ח:תת|(ד)}} כל רשות מקומית תשלם לאיגוד לכל מטר מעוקב של שפכים המוזרמים מן הרשות המקומית אל המכון מחיר שייקבע בחוק עזר של האיגוד.
{{ח:תת|(ה)}} בנוסף לאמור בסעיף קטן (ד), רשאי האיגוד להטיל על כל הרשויות המקומיות שבתחומו תשלומי כסף למימון תקציבו לפי מכסות שייקבעו בחוקי העזר של האיגוד.

{{ח:סעיף|8|הקמת תאגיד}}
{{ח:ת}} האיגוד רשאי להתקשר עם גופים או רשויות אחרות להקמת תאגיד משותף לשם ביצוע תפקידיו לפי צו זה, בכפוף להוראות כל דין.

{{ח:קטע2|פרק 3|פרק שלישי: המועצה}}

{{ח:סעיף|9|הרכב המועצה|תיקון: תשנ״ט}}
{{ח:תת|(א)}} המועצה תורכב מנציגי הרשויות המקומיות ותמנה 15 חברים; כל רשות מקומית תמנה את נציגיה במספר הנקוב לצד שמה {{ח:פנימי|תוספת|בתוספת}}, תוך ששה חודשים לאחר שנבחרה.
{{ח:תת|(ב)}} בכפוף לאמור {{ח:פנימי|סעיף 19|בסעיפים 19}}, {{ח:פנימי|סעיף 20|20}}, {{ח:פנימי|סעיף 21|21}} {{ח:פנימי|סעיף 22|ו־22}}, תקופת כהונתו של חבר המועצה תהא למשך כהונתה של המועצה.

{{ח:סעיף|10|תקופת כהונתה של המועצה}}
{{ח:תת|(א)}} תקופת כהונתה של המועצה היא ארבע שנים.
{{ח:תת|(ב)}} מועצה קיימת תמשיך בתפקידה, אף אם תמה תקופת כהונתה לפי סעיף קטן (א), כל עוד לא נכנסה לתפקידה מועצה חדשה.

{{ח:סעיף|11|ישיבה ראשונה}}
{{ח:ת}} ישיבה ראשונה של המועצה יכנס ראש עיריית כרמיאל, או מי שהוא הסמיך לענין סעיף זה, והוא יהיה היושב ראש עד שייבחר יושב ראש למועצה.

{{ח:סעיף|12|ישיבה רגילה|תיקון: תשס״ח}}
{{ח:ת}} יושב ראש המועצה רשאי לכנס ישיבת מועצה בכל עת, והוא חייב לכנסה לפחות אחת לשישה חודשים, ובלבד שהזמנה לישיבת המועצה שתכלול את סדר יומה תישלח לכל חבר מועצה 7 ימים לפחות לפני כינוס הישיבה.

{{ח:סעיף|13|ישיבה שלא מן המנין}}
{{ח:ת}} יושב ראש המועצה יכנס ישיבת מועצה, אם הוגשה לו על כך דרישה חתומה בידי שליש מחבריה לפחות.

{{ח:סעיף|14|כינוס ישיבה שלא מן המנין על ידי חברי המועצה}}
{{ח:ת}} לא כינס יושב ראש המועצה ישיבה של המועצה תוך 14 ימים מיום הגשת דרישה כאמור {{ח:פנימי|סעיף 13|בסעיף 13}}, רשאים חברי המועצה שחתמו על הדרישה, לכנס ישיבה של המועצה לדון בנושא שעל הפרק; חברי המועצה המשתתפים בדיון יבחרו מביניהם יושב ראש לדיון זה.

{{ח:סעיף|15|מנין חוקי|תיקון: תשס״ח}}
{{ח:תת|(א)}} רוב חברי המועצה הם מנין חוקי בישיבותיה; ואולם אם לא נכחו בעת פתיחת הישיבה רוב חברי המועצה, יידחה מועד פתיחת הישיבה בחצי שעה, ובמועד זה תהא הישיבה חוקית אם נכחו, באותה עת, 5 חברי מועצה לפחות.

{{ח:סעיף|16|סדר עבודת המועצה וישיבותיה}}
{{ח:ת}} המועצה רשאית לקבוע סדרי עבודתה וישיבותיה כטוב בעיניה, והוא כשאין הוראה אחרת בצו זה.

{{ח:סעיף|17|סמכויות המועצה}}
{{ח:ת}} בידי המועצה יהיו כל התפקידים והסמכויות הנתונים לאיגוד.

{{ח:סעיף|18|חדילת חבר מועצה מכהונתו}}
{{ח:ת}} חבר מועצה יחדל מכהונתו עם הפסקת חברותו במועצת הרשות המקומית שמינתה אותו, ואם היה עובד הרשות המקומית – מיום שחדל להיות עובד כאמור.

{{ח:סעיף|19|ביטול מינוי חבר המועצה}}
{{ח:ת}} רשות מקומית רשאית לבטל בכל עת את מינוי נציגה במועצה ולמנות אחר במקומו; בכפוף לאמור {{ח:פנימי|סעיף 18|בסעיף 18}} כל עוד לא נתמנה נציג חדש יוסיף הנציג הקודם לכהן בתפקידו; על כל מינוי וביטול מינוי תודיע הרשות המקומית בכתב ליושב ראש המועצה.

{{ח:סעיף|20|התפטרות חבר המועצה}}
{{ח:ת}} חבר המועצה רשאי להתפטר מתפקידו על ידי מתן הודעה בכתב לראש הרשות המקומית שמינתה אותו עם העתק ליושב ראש המועצה, להתפטרות יהיה תוקף מיום מתן ההודעה לראש הרשות המקומית.

{{ח:סעיף|21|העדרות מישיבות המועצה|תיקון: תשס״ח}}
{{ח:ת}} חבר המועצה שנעדר מישיבות המועצה במשך שישה חודשים רצופים, או משלוש ישיבות רצופות אם היו בשישה חודשים פחות משלוש ישיבות, יחדל להיות חבר המועצה, מלבד אם נעדר מסיבת מחלה או שירות בצבא ההגנה לישראל או ברשות המועצה; על חדילה כאמור יודיע יושב ראש המועצה בכתב לרשות מקומית שמטעמה כיהן לפני החדילה.

{{ח:סעיף|22|מילוי מקומות פנויים}}
{{ח:ת}} חדל חבר המועצה לכהן, תמנה הרשות המקומית שמינתה אותו חבר אחר במקומו; לא מינתה הרשות המקומית חבר אחר תוך שישים ימים מיום שבו חדל חבר לכהן, תודיע על כך המועצה לשר והשר יתרה ברשות המקומית; לא שעתה הרשות המקומית להתראה רשאי השר למנות חבר חדש מבין חברי מועצת הרשות המקומית או מבין עובדי הרשות המקומית, ואם אותו אדם אינו מסכים למינוי, רשאי השר למנות חבר חדש מבין בעלי זכות להיבחר כחבר המועצה של אותה רשות מקומית.

{{ח:סעיף|23|שמירת היקף הדיונים {{ח:הערה|[צ״ל: שמירת תוקף הדיונים]}}}}
{{ח:ת}} אי מילוי מקום שנתפנה אין בו כדי לפסול את עצם קיומה של המועצה או את פעולותיה, או לגרוע מהם באיזה אופן שהוא, ובלבד שנותרו במועצה שני שלישים ממספר חבריה.

{{ח:סעיף|24|סמכויות השר}}
{{ח:ת}} נראה לשר שהמועצה אינה ממלאת תפקיד שהוטל עליה על פי דין יוכל לצוות על המועצה למלא אותו תפקיד תוך מועד שיקבע בצו; לא מילאה המועצה אחרי הצו במועד שנקבע בו, יוכל השר למנות אדם מתאים שימלא אותו תפקיד ולקבוע לו שכר שישולם מקופת האיגוד.

{{ח:קטע2|פרק 4|פרק רביעי: יושב ראש המועצה וסגניו}}

{{ח:סעיף|25|בחירת יושב ראש המועצה}}
{{ח:ת}} המועצה תבחר בישיבתה הראשונה באחד מחבריה ליושב ראש המועצה.

{{ח:סעיף|26|בחירת סגן יושב ראש}}
{{ח:ת}} המועצה תבחר מבין חבריה לפחות סגן אחד ליושב ראש המועצה.

{{ח:סעיף|27|כהונת היושב ראש וסגניו}}
{{ח:תת|(א)}} נבצר מיושב ראש המועצה לפעול או חדל לכהן כיושב ראש וטרם נבחר יושב ראש חדש במקומו, ימלא את מקומו –
{{ח:תתת|(1)}} סגן היושב ראש – אם יש סגן אחד בלבד;
{{ח:תתת|(2)}} הסגן שהמועצה תמנה לכך – אם יש יותר מסגן אחד;
{{ח:תתת|(3)}} חבר המועצה שהיא תמנה לכך – אם נבצר מהסגן או מכל הסגנים לפעול, או אם הסגן או כל הסגנים חדלו לכהן וטרם נבחר סגן חדש.
{{ח:תת|(ב)}} יושב ראש המועצה או סגנו יחדלו לכהן באחד מאלה:
{{ח:תתת|(1)}} חדלו להיות חברים במועצה;
{{ח:תתת|(2)}} התפטרו על ידי מתן הודעה בכתב למועצה;
{{ח:תתת|(3)}} הועברו מכהונתם על ידי המועצה.
{{ח:תת|(ג)}} החלטת המועצה להעביר את יושב ראש המועצה או את סגן יושב ראש המועצה מכהונתם לא תהיה בת תוקף אלא אם כן נתקבלה בישיבה שנקראה במיוחד לענין זה והצביעו בעדה למעלה ממחצית כל חברי המועצה; אולם אם ההעברה מהכהונה היא מסיבת הרשעה לפי פסק דין סופי על עבירה שיש בה משום קלון, די בהחלטה המתקבלת ברוב רגיל.
{{ח:תת|(ד)}} חדל יושב ראש המועצה לכהן או שהועבר מכהונתו, תבחר המועצה במקומו יושב ראש אחר מבין חבריה, תוך שבועיים מיום שנתפנה מקומו, בישיבה שיקרא במיוחד לענין זה סגן יושב ראש המועצה ושהוא ינהל אותה.
{{ח:תת|(ה)}} חדל סגנו היחיד של יושב ראש המועצה לכהן או שהועבר מכהונתו תבחר המועצה במקומו סגן אחר מבין חבריה תוך שבועיים מיום שנתפנה מקומו, בישיבה שיקרא במיוחד לענין זה יושב ראש המועצה.

{{ח:סעיף|28|היושב ראש ממונה על ביצוע החלטות המועצה}}
{{ח:ת}} יושב ראש המועצה יעשה כל האפשר שהחלטות המועצה יבוצעו כדין ושכל הוצאה של המועצה תהא בהתאם לתקציב.

{{ח:סעיף|29|דין וחשבון על האיגוד}}
{{ח:תת|(א)}} יושב ראש המועצה חייב אחרי האחד באפריל של כל שנה, ולא יאוחר משלושה חודשים מתום שנת הכספים להכין דין־וחשבון מפורט על עניני האיגוד במשך השנה שחלפה.
{{ח:תת|(ב)}} הדין וחשבון יוגש למועצה ולאחר שתדון בו ותאשרו בתיקונים או שלא בתיקונים ידאג יושב ראש המועצה לכך שישלחו לפחות שלושה עותקים ממנו לשר, עותק אחד לפחות לכל רשות מקומית המאוגדת באיגוד ועותק אחד למבקר המדינה.
{{ח:תת|(ג)}} האיגוד רשאי לפרסם את הדין־וחשבון בצורה הטובה בעיניו.

{{ח:סעיף|30|העברת תפקיד וסמכויות של יושב ראש}}
{{ח:תת|(א)}} סגן יושב ראש המועצה רשאי למלא תפקיד מתפקידיו של יושב ראש המועצה ולהשתמש בסמכות מסמכויותיו אם הועברו אליו מאת יושב ראש המועצה באישור המועצה.
{{ח:תת|(ב)}} חבר אחר של המועצה רשאי למלא תפקיד מתפקידיו של יושב ראש המועצה ולהשתמש בסמכות מסמכויותיו לענין מסוים אם הועברו אליו מאת יושב ראש המועצה באישור המועצה.

{{ח:סעיף|31|משכורת היושב ראש וסגניו}}
{{ח:ת}} יושב ראש המועצה או סגנו, וחבר אחר הממלא תפקיד או המשתמש בסמכות של יושב ראש המועצה שהועברו אליו לפי {{ח:פנימי|סעיף 30|סעיף 30}}, רשאי, באישור השר, לקבל מקופת האיגוד משכורת בשיעור שתקבע המועצה באישור השר.

{{ח:קטע2|פרק 5|פרק חמישי: ועדות ועובדים}}

{{ח:סעיף|32|בחירת ועדות והרכבתן}}
{{ח:ת}} המועצה רשאית לבחור – מבין חבריה, מבין עובדי האיגוד או מבין אנשים מתאימים אחרים – ועדות קבועות או ארעיות שתפקידן לטפל בענינים או במקרים מסוימים, ככל שתטיל עליהן המועצה, ובלבד שמחצית מחברי הועדה יהיו חברי המועצה.

{{ח:סעיף|33|יושב ראש לוועדה}}
{{ח:ת}} יושב ראש של ועדה ייבחר בידי המועצה.

{{ח:סעיף|34|אישור החלטות ועדה}}
{{ח:תת|(א)}} החלטותיה של ועדה טעונות אישור המועצה.
{{ח:תת|(ב)}} המועצה, בהחלטה שנתקבלה בה ברוב של שני שלישים מחברי המועצה המשתתפים בהצעה, רשאית להעביר ענין מסוים לוועדה להחלטתה הסופית.

{{ח:סעיף|35|סדרי עבודת ועדה}}
{{ח:ת}} ועדה רשאית בשים לב להחלטות המועצה, לקבוע בעצמה את סדרי עבודתה ודיוניה.

{{ח:סעיף|36|עובדים}}
{{ח:תת|(א)}} האיגוד רשאי –
{{ח:תתת|(1)}} להעסיק עובדים ולקבוע את תפקידיהם וסמכויותיהם;
{{ח:תתת|(2)}} לקבוע, באישור השר, את משכורתם, שכרם ושאר תנאי עבודתם;
{{ח:תתת|(3)}} להפסיק, מסיבה מספקת את עבודתם ולפטרם על פי החלטה של רוב חברי המועצה.
{{ח:תת|(ב)}} המועצה תמנה גזבר.

{{ח:סעיף|37|העסקת עובדים}}
{{ח:ת}} לא יועסק עובד באיגוד אלא על פי הוראות {{ח:חיצוני|תקנות העיריות (מכרזים לקבלת עובדים ברשויות המקומיות)|צו המועצות המקומיות (שירות העובדים), התשכ״ב–1962}}.

{{ח:קטע2|פרק 6|פרק שישי: חוזים והצבעות}}

{{ח:סעיף|38|חוזים ללא החלטת מועצה}}
{{ח:ת}} יושב ראש המועצה רשאי להתקשר בשם האיגוד בחוזה, בלי להיזקק להחלטת המועצה אם נתקיימו שלוש אלה:
{{ח:תת|(1)}} שוויו של נושא החוזה אינו עולה על 1180 שקלים חדשים;
{{ח:תת|(2)}} להוצאה הכרוכה בחוזה, אם כרוכה בו הוצאה, מיועדת הקצבה מתאימה בתקציב המאושר לשנת הכספים שבה נעשה החוזה;
{{ח:תת|(3)}} קוימו הוראות צו זה בדבר מכרזים.

{{ח:סעיף|39|חוזים הטעונים החלטות מועצה}}
{{ח:ת}} כל התקשרות בחוזה {{ח:פנימי|סעיף 38|שסעיף 38}} אינו חל עליה טעונה החלטת מועצה; אם אין בתקציב המאושר לשנה שבה נעשה החוזה הקצבה מתאימה להוצאה הכרוכה בו, יהא החוזה טעון גם אישור בכתב מאת השר.

{{ח:סעיף|40|מכרזים}}
{{ח:ת}} {{ח:הערה|[במקור: בכפוף לאמור בסעיף קטן (ב),]}} לא יתקשר האיגוד בחוזה להעברת מקרקעין או טובין להזמנת טובין או לביצוע עבודה אלא על פי מכרז פומבי, הכל בהתאם {{ח:חיצוני|תקנות העיריות (מכרזים)|לתקנות העיריות (מכרזים), התשמ״ח–1987}}, בשינויים המחויבים.

{{ח:סעיף|41|חוזה למתן זכיון או מונופולין}}
{{ח:ת}} כל חוזה למתן זכיון או מונופולין מאת המועצה טעון אישור בכתב מאת השר.

{{ח:סעיף|42|העברת חוזים לאיגוד}}
{{ח:ת}} חוזה שעשתה רשות מקומית לפני שהשתייכה לאיגוד בקשר לענינים הנתונים במסגרת תפקידי האיגוד, יראו אותו כאילו נעשה בידי האיגוד, ובכל מקום בחוזה שבו מדובר ב”רשות מקומית“ – יראו כאילו מדובר ב”איגוד“, ובלבד שהמועצה החליטה על כך והצדדים לחוזה הסכימו לכך.

{{ח:סעיף|43|ועדת הצעות ומכרזים}}
{{ח:ת}} למועצה תהא ועדת הצעות ומכרזים קבועה (להלן – ועדת הצעות ומכרזים) שתפקידה לבדוק הצעות מחירים המוגשות למועצה ולחוות דעתה עליהן.

{{ח:סעיף|44|חבר מועצה או חבר ועדה או עובד המעוניין בחוזה}}
{{ח:תת|(א)}} חבר המועצה או חבר ועדה שיש לו, במישרין או בעקיפין, בעצמו או על ידי בן זוגו, מורשהו או שותפו או באופן אחר כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים –
{{ח:תתת|(1)}} יודיע על כך בכתב למועצה או לוועדה הדנה בחוזה או בעסק, לפני הישיבה הראשונה שבה תדון בו;
{{ח:תתת|(2)}} לא ישתתף בדיונים על החוזה או על העסק במועצה או בוועדה ולא יצביע בהצבעה על כל שאלה בקשר להם.
{{ח:תת|(ב)}} לא יהיו לעובד האיגוד, לא במישרין ולא בעקיפין לא בעצמו ולא על ידי בן זוגו, מורשהו או שותפו, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים ופרט לענין שיש לעובד בהסכם עבודה שלו או בהסכם הכללי של עובדי האיגוד.
{{ח:תת|(ג)}} הוראות סעיפים קטנים (א) ו־(ב) לא יחולו על חבר המועצה או ועדה או עובד האיגוד מחמת היותם בעלי מניות או חברים בגוף משפטי שיש לו חלק או טובת הנאה בחוזה או בעסק כאמור באותם הסעיפים הקטנים, זולת אם היה אותו חבר או עובד משמש מנהל או פקיד אחראי בגוף המשפטי או אם היה חלקו בהונו או ברווחיו של הגוף עולה על 5%.

{{ח:קטע2|פרק 7|פרק שביעי: כספים}}

{{ח:סעיף|45|הנהלת חשבונות}}
{{ח:ת}} המועצה תנהל חשבון מדויק של כל הכספים המתקבלים והמוצאים בידי האיגוד או בשמו באופן שתחליט עליו המועצה זולת אם הורה השר על דרך אחרת; חשבון כאמור יהיה פתוח לעיון חברי המועצה.

{{ח:סעיף|46|קופת האיגוד}}
{{ח:תת|(א)}} כל הכספים המתקבלים לידי האיגוד או בשמו יהוו את קופת האיגוד.
{{ח:תת|(ב)}} קופת האיגוד תשמש לתשלום כל סכום שהאיגוד רשאי או חייב להוציא כדין.

{{ח:סעיף|47|בטחון קופת האיגוד}}
{{ח:תת|(א)}} גזבר האיגוד אחראי לבטחונה של קופת האיגוד.
{{ח:תת|(ב)}} כל הכספים השייכים לקופת האיגוד או המתקבלים למענו או לחשבונו ישולמו מיד לחשבון האיגוד בבנק שהמועצה תקבע לכך, אולם המועצה יכולה להרשות לגזבר להחזיק אצלו סכום כסף להוצאות יום יום של האיגוד.

{{ח:סעיף|48|פקודת תשלום|תיקון: תשס״ח}}
{{ח:ת}} כל המחאה או פקודת תשלום לחובת האיגוד יהיו חתומים בידי יושב ראש המועצה או סגנו ובידי הגזבר, ובהעדר הגזבר – חבר אחר של המועצה הממלא את תפקיד הגזבר לפי החלטת המועצה.

{{ח:סעיף|49|מחיקת חובות}}
{{ח:ת}} כל סכום המגיע לאיגוד שחל בתשלומו פיגור של שלוש שנים לפחות והוא נראה כחוב אבוד, רשאית המועצה לוותר עליו ולמחקו מהפנקסים; בכל מקרה אחר רשאית המועצה לוותר על סכום המגיע לה אם היא סבורה שהדבר הוא לטובת הציבור והשר אישר את החלטתה.

{{ח:סעיף|50|רואה חשבון|תיקון: תשס״ח}}
{{ח:ת}} גזבר המועצה יגיש בתוך שישים ימים מתום שנת הכספים את חשבונות המועצה לרואה חשבון שימונה בהתאם להוראות {{ח:חיצוני|פקודת העיריות#פרק 11 סימן ב|סימן ב׳, בפרק אחד עשר לפקודת העיריות}}.

{{ח:קטע2|פרק 8|פרק שמיני: הוראות שונות}}

{{ח:סעיף|51|התחייבות האיגוד|תיקון: תשס״ח}}
{{ח:ת}} חוזה, כתב התחייבות או תעודה אחרת לא יחייבו את האיגוד –
{{ח:תת|(1)}} כשיש בהם התחייבות כספית מטעם האיגוד, אלא אם כן נחתמו בידי יושב ראש המועצה או סגנו ובידי גזבר האיגוד, ובהעדר הגזבר – חבר אחר של המועצה הממלא את תפקיד הגזבר לפי החלטת המועצה.
{{ח:תת|(2)}} כשאין בהם התחייבות כספית כאמור, אלא אם כן נחתמו בידי יושב ראש המועצה או סגנו ובידי מזכיר האיגוד, ובהעדר המזכיר – חבר אחר של המועצה הממלא את תפקיד המזכיר לפי החלטת המועצה.

{{ח:סעיף|52|גישה לספרי המועצה}}
{{ח:ת}} ספרי המועצה מסמכיה וניירותיה יהיו פתוחים לעיון ולבדיקה לפני כל חבר המועצה, והוא רשאי להכין העתק או תקציר מהם, ובלבד שלא יוציא ספר, מסמך או נייר כאמור ממשרד המועצה בלי הסכמתו בכתב של יושב ראש המועצה.

{{ח:סעיף|53|המצאת ידיעות לרואה חשבון}}
{{ח:ת}} רואה חשבון כאמור {{ח:פנימי|סעיף 50|בסעיף 50}} רשאי לדרוש בכל עת מאת המועצה להמציא לו ידיעות, פרטים, הסברים, חומר סטטיסטי וכל חומר אחר בקשר לעניני המועצה ועל יושב ראש המועצה למלא אחרי הדרישה תוך זמן סביר.

{{ח:סעיף|54|משפטים}}
{{ח:ת}} האיגוד רשאי להגיש תביעה, או לפתוח ולעשות כל פעולה משפטית או להיות בעל דין בכל משפט או בכל הליך משפטי, בקשר לתפקידו ולעניניו, או אם הדבר נראה לו כדרוש לצורך קיומן או הגנתן של זכויות האיגוד, או להגנת חבריו, עובדיו, מוסדותיו ומפעליו בקשר לתפקידיהם; לתכלית זו רשאי האיגוד לייפות את כוחו של כל חבר המועצה או של כל עובד הן באופן כללי והן לענין מיוחד.

{{ח:סעיף|55|בירור חילוקי דעות}}
{{ח:ת}} נתגלעו חילוקי דעות בין הרשויות המקומיות המאוגדות באיגוד, כולן או מקצתן ובין האיגוד או בין הרשויות המקומיות בינן לבין עצמן בעניני האיגוד, רשאים יושב ראש המועצה או כל רשות להביא את חילוקי הדעות לפני השר והשר או מי שהוא ימנה לכך יכריע בהן; הכרעה זו תהא סופית.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 9|סעיף 9(א)}})}}}}

{{ח:סעיף*|||תיקון: תשנ״ט}}
{{ח:ת}}

הרשות המקומית	מספר החברים

עיריית כרמיאל	8

מועצה מקומית בענה	1

מועצה מקומית נחף	1

מועצה מקומית שעב	1

מועצה מקומית סג׳ור	1

מועצה מקומית מג׳ד אלכרום	1

מועצה מקומית דיר אל־אסד	1

מועצה אזורית משגב	1

{{ח:חתימות|כ״ו בתמוז התשנ״ז (31 ביולי 1997)}}
* '''אליהו סויסה'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]